Številka: 478-403/2008-41

Datum: 29.12.2023

Mestna občina Nova Gorica, Trg Edvarda Kardelja 1, 5000 Nova Gorica, na podlagi 52. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 61/20-ZDLGPE, 175/20) ter 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/2018) objavlja

## NAMERO O SKLENITVI NEPOSREDNE POGODBE

ZA ODDAJO NEPREMIČNINE V NAJEM

Mestna občina Nova Gorica, Trg Edvarda Kardelja 1, Nova Gorica, matična št. 5881773, ID za DDV SI 53055730, objavlja namero o sklenitvi neposredne pogodbe za oddajo nepremičnine v k.o. 2304 Nova Gorica, s parc. št. 1509 v najem. Nepremičnina se oddaja v najem po sistemu videno – najeto. Vse stroške v zvezi s to pogodbo – stroške cenitve, in morebitne druge stroške nosi najemnik.

Rok za prejem ponudbe ali izjave o interesu je 20 dni od dneva objave. Ponudba oziroma izjava o interesu mora biti predložena v pisni obliki na naslov Mestna občina Nova Gorica, Trg Edvarda Kardelja 1, 5000 Nova Gorica, osebno na Mestni občini, ali na el. naslov mestna.obcina@nova-gorica.si.

Po prejemu ponudb, če bo zainteresiranih oseb več, se bodo z njimi opravila pogajanja o višini najemnine in drugih pogojih pravnega posla. Nepremičnina bo oddana v najem po izvedenih pogajanjih interesentu, ki bo ponudil najvišjo najemnino. Rok za plačilo najemnine je 30 dni od izdaje računa na transakcijski račun najemodajalca, kar je bistvena sestavina pravnega posla.

Zavezujoča pisna ponudba ali izjava o interesu mora vsebovati osnovne podatke o najemniku, sedež/naslov, davčno številko in ID znak nepremičnine.

Za navedeno zemljišče bo sklenjena neposredna pogodba o najemu za določen čas za obdobje 5 let.

Vsa pojasnila v zvezi z oddajo v najem lahko interesenti dobijo v Službi za premoženjske zadeve v Uradu direktorja občinske uprave, po e-pošti mija.vules@nova-gorica.si, ali na telefon 05 3350 179 v času uradnih ur. Ogled dokumentacije in nepremičnine je možen po predhodnem dogovoru.

Na nepremičnini ni predkupne pravice in se oddaja v najem pod pogoji Zakona o stvarnem premoženju države in samoupravnih lokalnih skupnosti.

Upravljavec lahko postopek kadarkoli do sklenitve pravnega posla brez obrazložitve in brez odškodninske odgovornosti ustavi.

Pripravila: **ŽUPAN:**

Mija Vules **Samo Turel**

Svetovalka za nepremičnine